કાર્યવાહીની શરૂઆતમાં કોંગ્રેસ સાંસદ પ્રમોદ તિવારીએ મિશેલની ચિઠ્ઠીનો મુદ્દો ઉઠાવ્યો હતો. તેમણે સદનમાં કહ્યું હતું કે વચોટિયાઓએ ઇન્ટરનેશનલ ટ્રિબ્યૂનલને લખેલા પત્રમાં સરકાર ગાંધી પરિવારને ફસાવવા માટે તેમની પર દબાણ કરી રહી હોવાનું જણાવ્યું છે. જ્યાં અગસ્તા મામલે સંસદમાં હોબાળો ચાલી રહ્યો હતો, ત્યારે બીજેપી સાસંદ સુબ્રમણ્યમ સ્વામીએ રાજ્યસભામાં રામ મંદિરનો મુદ્દો ઉઠાવ્યો હતો. તેમણે કહ્યું હતું કે રામ મંદિર પર જલ્દી નિર્ણય લેવાવો જોઇએ. સ્વામીએ તેને આસ્થા સાથે જોડાયેલો મામલો ગણાવ્યો. જેને પગલે સંસદમાં ફરી હોબાળો થયો હતો.